วิกิพีเดีย:สภากาแฟ/อภิปราย/ลบสื่อที่มีเงื่อนไข NC และ ND

วิกิพีเดีย:สถานทูตวิกิมีเดีย#Media License
เรื่องมีอยู่ว่าตามนโยบายของมูลนิธิวิกิมีเดียที่มีอยู่นานแล้วแต่เรามิได้สนใจเบิ่งตาดูกัน (Resolution:Licensing policy) อนุญาตให้เราสามารถเก็บภาพเสรีในเว็บวิกิพีเดียไทยได้เท่านั้น ข้อยกเว้นมีเพียงแต่ Exemption Doctrine Policy (EDP) ซึ่งปัจจุบันก็คือ นโยบายการใช้ภาพชอบธรรมนั่นเอง ภาพเหล่านี้ห้ามใช้ในหน้าส่วนตัวและให้ใช้ได้เมื่อมีความจำเป็นและเหมาะสมเท่านั้น ห้ามใช้ประดับตกแต่งพร่ำเพรื่อฟุ่มเฟือย
สำหรับภาพเสรีนั้นวิกิมีเดียกำหนดนิยามความหมายไว้อย่างเคร่งครัดคือ ห้ามใช้เพื่อการพาณิชย์ (NC) หรือห้ามดัดแปลง (ND) ไม่ได้ ดังนั้นไฟล์ที่ติดเงื่อนไขดังกล่าวจะต้องถูกลบตั้งหลายปีมาแล้ว แต่เพราะไม่มีใครสนใจใส่ใจมันจึงหลุดรอดอยู่กันมาถึงปัจจุบัน ตอนนี้ MS Wikipedia กำลังโดนเล่นงาน เขาก็เลยมาหาแนวร่วมที่จะโดนเล่นงานกับเราบ้างใน WP:Embassy
ถ้าภาพนี้อัปโหลดหลังจากวันที่ 23 มีนาคม พ.ศ. 2550 ผู้ดูแลระบบมีสิทธิ์ลบได้ทันที
สำหรับภาพที่มีอยู่เดิมจะถูกลบตั้งแต่วันที่ 23 มีนาคม พ.ศ. 2551 เป็นต้นไป
โดยสรุปคือภาพที่ใช้แม่แบบหรืออยู่ในหมวดหมู่ต่อไปนี้จะถูกลบในสองสัปดาห์ (ตามหลักต้องลบทันที และลบหลายปีมาแล้ว) --  หมายถึงลบเสร็จแล้ว-  :แม่แบบ:Cc-by-nc-2.0 (:หมวดหมู่:CC-BY-NC-2.0)-  :แม่แบบ:Cc-by-nc-nd-2.0 (:หมวดหมู่:CC-BY-NC-ND-2.0)-  :แม่แบบ:Cc-by-nc-nd-2.5 (:หมวดหมู่:CC-BY-NC-ND-2.5)-  :แม่แบบ:Cc-by-nc-nd-3.0 (:หมวดหมู่:CC-BY-NC-ND-3.0)-  :แม่แบบ:Cc-by-nc-sa-2.0 (:หมวดหมู่:CC-BY-NC-SA-2.0)-  :แม่แบบ:Cc-by-nc-sa-3.0 (:หมวดหมู่:CC-BY-NC-SA-3.0) -  :แม่แบบ:Cc-by-nd-2.0 (:หมวดหมู่:CC-BY-ND-2.0)- @10:07, 17 มีนาคม 2554 (ICT) รอจนสุดท้ายจริงๆ และแจ้งผู้อัปโหลดทุกท่านแล้ว เมื่อไม่มีการเปลี่ยนสัญญาอนุญาตแล้วจึงต้องลบตามกติกา :แม่แบบ:ภาพพระมหากษัตริย์ ( ภาพที่ใช้ป้ายนี้)-  :แม่แบบ:ภาพฝีพระหัตถ์ ( ภาพที่ใช้ป้ายนี้)-  :แม่แบบ:king60B ( ภาพที่ใช้ป้ายนี้)
หากท่านเป็นเจ้าของ ผู้อัปโหลด หรือผู้เขียนบทความที่เกี่ยวข้อง ท่านสามารถเปลี่ยนสัญญาอนุญาตใหม่ให้เหมาะสมได้ เช่น เปลี่ยนเป็นภาพชอบธรรม หรือเปลี่ยนเป็น CC-BY-SA 3.0 และ GFDL กรณีเปลี่ยนเป็นภาพชอบธรรมท่านต้องแสดงเหตุผลถึงความจำเป็นในการใช้ในบทความและห้ามใช้พร่ำเพรื่อและห้ามใช้ในหน้าส่วนตัว กรณีเปลี่ยนเป็นภาพเสรีท่านต้องเป็นผู้ทรงลิขสิทธิ์ของภาพจึงจะมีอำนาจกระทำการดังกล่าวได้
การทำการใดๆ ต้องทำให้เสร็จสิ้นภายในสองสัปดาห์ก่อนกำหนดการลบนะครับ (16 มีนาคม พ.ศ. 2554) หากมีข้อเสนอแนะหรือมีโครงการที่จะรวมกันสังคายนาลิขสิทธิ์ภาพเหล่านี้โปรดใช้ด้านล่างของหน้านี้อภิปรายและลงมือกันโดยด่วน คิดว่าเวลาสองสัปดาห์เป็นเวลาอันเหมาะสมแล้วแต่ถ้าประสงค์ขอขอขยายเวลาก็ให้ระบุเหตุและความจำเป็นมาได้ครับ
อนึ่ง ขณะนี้เรายังไม่ได้แจ้งหน้านโยบาย EDP อย่างเป็นทางการกับ meta (จะเห็นช่องว่างสำหรับภาษาไทยใน Non-free content) ถ้าท่านใดจะกรุณาช่วยแปล :en:Wikipedia:Non-free content criteria เพื่อใช้ในการนี้ด้วยครับ
--taweethaも 17:29, 2 มีนาคม 2554 (ICT)
----
แล้วภาพของสำนักพระราชวังจะทำยังไงละครับ --Rattakorn 19:59, 2 มีนาคม 2554 (ICT)
: ไม่มีข้อยกเว้นครับ ถ้าจำเป็นต้องใช้ก็ให้เปลี่ยนสัญญาอนุญาตเป็นภาพชอบธรรมและใช้แต่พอควรในบทความ มีเวลาสองสัปดาห์ก็ควรจัดการกันให้เรียบร้อยครับ --taweethaも 20:33, 2 มีนาคม 2554 (ICT)
:: ไม่ทราบว่ามีเวลาพอหรือไม่ที่จะเปลี่ยนสัญญาอนุญาตเป็นภาพชอบธรรม กลัวแอดมินจะลบเสียก่อน เสียดายภาพ แต่ยินดีช่วยเสมอครับ --Rattakorn 20:41, 2 มีนาคม 2554 (ICT)
ลบให้หมดเลยแล้วกัน รวมไปถึง fairuse ด้วย ตามอย่าง ja ไง - 2T
:ถ้าลบชอบธรรมด้วย สมาชิกไม่เห็นด้วยแน่นอน EDP สามารถยกเว้นไว้ได้ แต่นโยบายหลักคือเก็บประเภท NC/ND ไม่ได้ คุณสามารถเปลี่ยนลิขสิทธิ์ภาพได้หากคุณเป็นเจ้าของ คุณก็เป็นแอดมินเหมือนกันไม่ควรประชดนะครับ --octahedron80 22:56, 2 มีนาคม 2554 (ICT)
ถ้าลองดูต้นเรื่องของ MS ที่โดนเล่นงาน จะเห็นว่าเขาก็พยายามต่อต้านนะครับ แต่ว่าระเบียบออกมาโดยเราไม่ได้ออกเสียง ไม่ได้อ่าน ไม่ได้คัดค้าน และก็ผ่านมานานแล้ว และกติกาก็คงต้องเป็นกติกา - สองอาทิตย์ก็เป็นการ compromise ที่สมเหตุสมผลอยู่นะครับ
มาดูว่าตอนนี้เราทำอะไรได้บ้าง
# นโยบายหลักของมูลนิธิให้แต่ภาพเสรีเท่านั้น วิกิพิเดียไทยไม่มีสิทธิ์เปลี่ยนแปลงนโยบายนี้
# สำหรับ EDP เรามีสิทธิ์ตัดสินใจเองว่าจะใช้หรือไม่  ถ้ายอมก็มีภาพชอบธรรมได้ ถ้าไม่ยอมก็เหมือน ja แต่ต้องขอ community concensus ซึ่งตอนนี้เรายังยอมรับใช้ภาพชอบธรรมกันอยู่  ถ้าจะเปลี่ยนก็ต้องอภิปรายและลงคะแนน  โดยส่วนตัวผมยอมรับได้ไม่ว่าจะมีมติออกมาอย่างไร แต่งานนี้อาจรุนแรงบ้านแตกสาแหรกขาดกันไปทีเดียวสำหรับผู้เขียนบทความทางด้านบันเทิงที่จำเป็นต้องใช้ภาพชอบธรรม ดังนั้นถ้าไม่จำเป็นคงยังไม่อยากดึงการอภิปรายไปในทิศทางนี้
--taweethaも 06:49, 3 มีนาคม 2554 (ICT)
ผมไปดูมาเพิ่มว่า EDP ของวิกิพีเดียภาษาอังกฤษมีนโยบายเพิ่มเติมว่า "strongly discouraged for images of living people" คือมีแนวโน้มที่จะไม่รับภาพชอบธรรมของบุคคลที่ยังมีชีวิตอยู่ (แต่อาจมีกรณียกเว้นอยู่) แต่วิกิพีเดียภาษาไทยไม่ได้กำหนดนโยบายเรื่องนี้ไว้ จึงยังมีให้เห็นอยู่มากมาย ถ้าชุมชนยอมรับข้อนี้ด้วยรูปดาราก็จะโดนล้างทิ้ง --octahedron80 14:30, 3 มีนาคม 2554 (ICT)
----
สร้างเรียบร้อยแล้ว วิกิพีเดีย:เงื่อนไขสำหรับเนื้อหาที่ใช้งานโดยชอบธรรม และรวมลงใน วิกิพีเดีย:เนื้อหาที่ใช้งานโดยชอบธรรม เรียบร้อยแล้ว --octahedron80 04:05, 3 มีนาคม 2554 (ICT)
: มีอีกเวอร์ชันของคุณ G(x) เดี๋ยวจะรวมเข้ากันให้ครับ หากพ้น 2 สัปดาห์ ไม่มีข้อคัดค้านใดๆ ก็ขอให้ถือเป็นนโยบายของวิกิพีเดียไทยโดยสมบูรณ์นะครับ --taweethaも 06:53, 3 มีนาคม 2554 (ICT)
 EDP ไม่ได้ขึ้นอยู่กับความเห็นของชุมชนนะครับ (ซึ่งทาง"คนนั้น"ของ วิกิพีเดียมาเลเซีย ก็โดนว่ามา เพราะคิดไปเองว่าถ้าชุมชนเห็นด้วยก็สามารถเก็บภาพได้) EDP อ้างตามกฎหมายของสหรัฐอเมริกา(และ กฎหมายของประเทศไทยสำหรับวิกิพีเดียไทย) ซึ่งถ้าว่าตามจริงตามนโยบายของมูลนิธิแล้ว รู้สึกว่าวิกิพีเดียไทยจำเป็นต้องห้ามมีภาพชอบธรรมนะครับ --Manop | พูดคุย 10:07, 3 มีนาคม 2554 (ICT)
: EDP เป็น local policy จึงขึ้นกับชุมชมได้ แต่ต้องอยู่ภายใต้กรอบของกฎหมายและนโยบายของมูลนิธิ ขอความชัดเจนหน่อยครับว่าเพราะเหตุใดคุณ Manop จึงรู้สึกว่า "วิกิพีเดียไทยจำเป็นต้องห้ามมีภาพชอบธรรม" ก่อนที่จะถามความเห็นของชุมชน เราจำเป็นต้องทราบกรอบข้อจำกัดที่มีก่อน --taweethaも 11:28, 3 มีนาคม 2554 (ICT)
: ทำไมจำเป็นต้องห้ามมีภาพชอบธรรมหรือครับ ขอความเห็นด้วย ตามความเห็นของผมคือ วิกิพีเดียภาษาไทยไม่ใช่ของประเทศไทย วิกิพีเดียภาษาญี่ปุ่นไม่ใช่ของประเทศญี่ปุ่น วิกิพีเดียภาษาจีนไม่ใช่ของประเทศจีน ฯลฯ ดังนั้นจึงเป็นสิ่งที่ชุมชนกำหนดเองได้ (ไม่ว่าจะห้ามหรือไม่ห้าม บางประเภทหรือทุกประเภทก็ได้) นโยบายนี้คัดลอกมาจากวิกิพีเดียภาษาอังกฤษ (ซึ่งก็ไม่ใช่ของประเทศที่ใช้ภาษาอังกฤษโดยเฉพาะ วิกิพีเดียทุกภาษาเป็นของวิกิมีเดียในสหรัฐอเมริกา) ซึ่งอนุญาตให้ใช้ภาพชอบธรรมได้แล้วเหตุใดเราจะทำไม่ได้ อย่างไรก็ตาม ผู้อัปโหลดต้องเป็นผู้รับผิดชอบหากละเมิดกฎหมายของประเทศไทย ญี่ปุ่น จีน ฯลฯ เป็นการส่วนตัว ไม่ใช่นโยบายส่วนรวม --octahedron80 13:45, 3 มีนาคม 2554 (ICT)
 ประเด็นว่าด้วย jurisdiction มีสถานที่ต้องพิจารณา คือ 
# ที่อยู่ server วิกิพีเดียไทย  
# ที่อยู่ viewer ขณะที่ชมวิกิพีเดียไทย
# ที่อยู่ uploader ขณะที่นำสื่อขึ้นเว็บวิกิพีเดียไทย
# ที่อยู่ของผู้ทรงลิขสิทธิ์สื่อชอบธรรม (or third party contents)
อย่างไรก็ดีการใช้สื่อของผู้อื่นที่ไม่เสรี มันย่อมเกิดผลอย่างใดอย่างหนึ่งไม่มากก็น้อยต่อผู้ทรงลิขสิทธิ์ ถ้าจะอนุรักษนิยมไม่ใช้สื่อที่ไม่เสรีทั้งหมดก็ย่อมทำได้เช่นกัน เพียงแต่ต้องมี community consensus  เนื่องจากเราเคยมีการอภิปรายเรื่องภาพชอบธรรมกันมาแล้ว จึงอนุมานเอาได้ว่ามันคือ EDP ในปัจจุบัน แต่ถ้าจะขุดรื้อถอนรากถอนโคนใหม่ก็ได้เหมือนกันครับ  (แต่ขอเอาแค่  NC/ND ให้เสร็จไปก่อนได้ไหมครับ) --taweethaも 14:34, 3 มีนาคม 2554 (ICT)
: ภาพบางภาพ ตัดเป็น PD ได้หรือไม่ เพราะเป็นภาพเก่าเกินกว่า 50 ปี เช่น พระบรมฉายาลักษณ์พระเจ้าอยู่หัวอานัทมหิดล - พระฉายาลักษณ์สมเด็จพระมหิตลาธิเบศร์ สมเด็จพระศรีนครินทร์ รวมถึงพระบรมฉายาลักษณ์เจ้าผู้ครองนครเชียงใหม่ --คุยกับผู้ใช้:Thanyakij|m̈assgo Aqua • 15:54, 5 มีนาคม 2554 (ICT)
:: ตัดเป็น PD ได้แน่นอนครับ (แต่นับอายุต่างกันในแต่ละประเทศ และบางครั้งต้องใช้ PD-Art เข้าช่วย คือการทำซ้ำหรือถ่ายซ้ำภาพเก่า ไม่ก่อนให้เกิดลิขสิทธิ์ขึ้นมาใหม่) --taweethaも 10:00, 17 มีนาคม 2554 (ICT)

**ชอบธรรม**
#อาจจะไม่เกี่ยวข้องโดยตรง แต่ วกพด.ภ.ไทย มีผู้ปารถนาดีช่วยกระจายความรู้ด้วยการทำสำเนาอยู่ทั่วไป และพบว่า ภาพทุกภาพที่ลงใน วกพด. มันจะกลายเป็นสาธารณสมบัติ โดยปริยาย (แม้ว่าจะเป็น CC by หรือ ชอบธรรม ก็ตาม) ไม่ทราบว่าจะมีแนวทางกับเรื่องนี้อย่างไรดี
#เรื่องภาพชอบธรรม ผมต้องขอคำจำกัดความก่อนว่า "อะไรคือการใช้งานอย่างชอบธรรม" คำว่าชอบธรรมนี้ ผมเองก็ตีความถึงการ "มีสิทธิที่จะใช้" ด้วย คืออย่างบรรดาภาพกล้องที่ผมใช้อยู่ในส่วนแม่แบบประกอบรูปภาพ ผมเองก็ไม่แน่ใจว่าจะผิดหรือไม่อย่างไร ซึ่ง ถ้าผิดอย่างไรก็ยินดีจะให้ลบได้โดยไม่ต้องบอกกล่าวผมก่อนเช่นกัน
#นอกจากภาพกล้อง จะพบว่าช่วงหนึ่งผมนำภาพชอบธรรมมาใช้เยอะมาก รวมถึงแม่แบบภาพชอบทำ เช่น ภาพเหรียญไทย ภาพจากพาโนรามิโอ ภาพจากสารานุกรมพืช ฯลฯ ฝากพิจารณาด้วย
--คุยกับผู้ใช้:Thanyakij|m̈assgo Aqua • 14:30, 3 มีนาคม 2554 (ICT)
:ตอบข้อสองข้อสาม ก็ดูที่ WP:FUC สิครับ เพิ่งเขียนเสร็จหมาด ๆ --octahedron80 14:32, 3 มีนาคม 2554 (ICT)
# ไม่ควรให้ดาวน์โหลดได้จากวิกิพีเดียโดยตรง (ปัจจุบันยังโหลดได้) /ควรใช้แต่เพียงสื่อที่มีความละเอียด คุณภาพ หรือความยาวจำกัด (เป็นส่วนหนึ่งของนโยบายอยู่แล้ว) ฯลฯ  เพื่อทำให้กระทบกระเทือนต่อผู้ทรงลิขสิทธิ์ให้น้อยที่สุด -- แต่ผมมีหลักการอยู่ว่า อะไรก็ตามที่อ่านได้ ฟังได้ ดูได้ ย่อมทำสำเนาได้เสมอ (เพียงแต่คุณภาพอาจต่ำลงไปกว่าต้นฉบับเท่านั้น) ดังนั้นหากอยู่ในวิกิพิเดีย มันก็เหมือนของสาธารณะอย่างที่ท่านบอกมาจริงๆ
# การใช้งานโดยชอบธรรมประหนึ่งการบังคับใช้สิทธิ์เหนือสิทธิบัตร หรือ compulsory licensing คือเราเห็นว่ามีความจำเป็นและสมควรเราก็เอาทรัพย์สินทางปัญญาของผู้อื่นมาใช้ อย่างไรก็ดี CL ใช้แล้วให้เงินบ้าง แต่ fair use  เอาของเขามาใช้ฟรี แถมมีคำสวยหรูโก้เก๋ว่า ข้าใช้ของแกอย่าง "ชอบธรรม" (ชอบก็เลยทำ)
# ถ้าอนุรักษนิยม ไม่ทราบว่าใช้แล้วถูกหรือไม่ หรือไม่ทราบลิขสิทธิ์ของไฟล์ที่มา ก็ลบอย่างเดียวครับ เพราะหน้าที่การพิสูจน์เป็นของผู้อัปโหลด -- อย่างไรก็ดีในฐานะแอดมิน บางครั้งเราทำงานประหนึ่งศาลในระบบกล่าวหา หากไม่มีใครร้องเรียนมาก็ยังไม่มีการดำเนินการ (ไม่งั้นวันๆ ก็ไม่ต้องทำอะไรเลย คอยแต่สอบสวนไต่สวนคนนั้นคนนี้ไปเรื่อย) -- บางครั้งผมก็ฟังเพลงเก่าๆ ที่คุณ 2T อัปโหลดมา เพราะดีหลายเพลงนะครับ... ใครอย่าได้ติดป้ายลบเชียวเพราะอาจต้องลบตามหน้าที่ :-)
--taweethaも 14:42, 3 มีนาคม 2554 (ICT)
#เรื่องภาพ CC กลายเป็น PD เนี่ย คงแก้ไม่หายซะทีเดียว แต่ก็มีอีกกรณีคือ CC มันเปลี่ยน Attribution คือ สมมติ ผม ปล่อยรูป CC ลง วกพด. แล้วมีคนนำรูปไปประกอบบทความ แล้วก็มีคนก็อบไปจาก วกพด อีกที ....... แล้วก็เป็นความกรุณามาก "ขอบคุณภาพจากวิกิพีเดีย" ;_________;  
#เรื่อง CL ยังไม่มีความเห็นเพิ่มเติม
#เรื่องแม่แบบ
##เหรียญ คงปล่อยเป็นการชอบธรรมไปอย่างนั้น เพราะถ้ามันไม่สามารถหาภาพเสรีมาได้ ก็ยังต้องใช้ภาพเหรียญ (ภาพออกแบบ) จากเว็บกรมธนารักษ์อยู่ร่ำไป 
##ส่วนภาพจากพานอรามิโอ พักหลังนี้ผมไปตรวจสอบดู พบว่าหลายภาพได้ปรับเป็น CC บ้างแล้ว แต่ เจ้าของภาพบางคนก็ยังถือสิทธิ์การแชร์แบบ C อยู่ (ซึ่งเราก็ ชอบทำ ให้เป็น ชอบธรรม) ซึ่งเอาเข้าจริง มีภาพจากโครการพานอรามิโอ "แค่สองภาพ" เท่านั้น ที่เหลือมาจากกูเกิลเอิ์ธ กูเกิลแมปส์ ซึ่งคงจะผิดพลาดทางการซื่อสารในแม่แบบ (ภาพแผนที่ สมควรเปลี่ยนไปใช้ วิกิแมเปีย หรือหากจำเป็นจะใช้ ควรเป็นแม่แบบ "ภาพจากซอฟท์แวร์" แทน) ซึ่งเดี๋ยวคงขอเข้าไปตรวจสอบว่า ภาพนั้นได้ปล่อย NC/ND หรือไม่ อย่างไร จึงจะได้ทำการลบออกจากวิกิพีเดีย ตามนโยบายดังกล่าว (แต่ถ้าภาพชอบธรรมล่ะ เราอาจจะชอบทำต่อไป?)
##ภาพจากสารานุกรมพืช ซึ่งถือสิทธิ์โดยสำนักงานหอพรรณไม้ กรมอุทยานแห่งชาติฯ จะนับสิทธิ์อย่างไร เป็น PDราชการไทย? หรือเป็น CC?  หรือเป็นของผู้ถ่าย? (ซึ่งอาจจะเป็นลักษณะเทียบเคียง CC By แต่ NC ND หรือเปล่าไม่รู้ เพราะมีการกำกับ Attribution ไว้ใต้ภาพบางภาพ)
--คุยกับผู้ใช้:Thanyakij|m̈assgo Aqua • 15:09, 3 มีนาคม 2554 (ICT)
:ภาพจากสารานุกรมพืชจากเว็บไซต์ จัดเป็น PD-TH-exempt ไม่ได้ เพราะเว็บไซต์โดยรวมไม่ถือว่าเป็นเอกสาร/หนังสือราชการ เอกสารราชการนับเฉพาะเอกสารที่(เคย)ตีพิมพ์เป็นฮาร์ดก๊อปปี้เท่านั้น เฉพาะหนังสืออิเล็กทรอนิกส์ที่ถูกต้องตามแบบ(เช่นมีตราครุฑ)เท่านั้นจึงจะเป็นหนังสือราชการ ส่วนภาพถ่ายแต่ละภาพ จะเป็น C หรือ CC ต้องสอบถามไปยังต้นสังกัดหรือเจ้าของเท่านั้น ไม่สามารถนึกเอาเองได้--octahedron80 15:17, 3 มีนาคม 2554 (ICT)
:: มีรุ่นที่ตีพิมพ์เป็นรูปเล่มด้วย เพียงแต่มันละเอียดน้อยกว่า แต่อยู่ในรูปแบบหนังสือ และมี "ให้โหลดฟรี ในรูปแบบ PDF" หนังสือชื่อ ลักษณะวงศ์พรรณไม้ (เล่ม 1 และ 2) ซึ่งก็ถือสิทธิ์โดยกรมอุทยานเหมือนกัน และเท่าที่จำได้ บางบทความ ก็เอารูปมาจาก pdf ตัวนี้ และลง ภาพสารานุกรมพืช เหมือนกัน --คุยกับผู้ใช้:Thanyakij|m̈assgo Aqua • 15:27, 3 มีนาคม 2554 (ICT)
::: ถ้าอย่างนั้นเบื้องต้นอาจจะเป็นชอบธรรม (เข้าเกณฑ์สิบข้อหรือเปล่า) เพราะเป็นหนังสือรูปเล่มซึ่งได้รับการคุ้มครองโดย พรบ.ลิขสิทธิ์ อย่างไรก็ตาม "ตัวภาพถ่าย" อาจมีสถานะที่แตกต่างกับหนังสือก็ได้ (เหมือนกรณีรวบรวมบทความและรูปในวิกิพีเดียไปพิมพ์เป็นหนังสือ PDF) ผมจึงบอกว่าต้องถามให้แน่ชัด คำว่า "โหลดฟรี" ไม่เกี่ยวข้องกับสถานะลิขสิทธิ์นะพี่น้อง --octahedron80 15:33, 3 มีนาคม 2554 (ICT)

**ชอบธรรม และไม่ใช้เพื่อการค้า**
ถามเพิ่มว่า ภาพที่ติด แม่แบบ:FairusewithNC จะเก็บไว้หรือไม่ ตลกดีสารพัดภาพที่แปะป้ายมั่วๆ ว่าชอบธรรมเก็บไว้ได้ ถ้าหา EDP มาติด แถมตัดสินแทนสมาชิกว่าไม่เห็นด้วยแน่นอนถ้าลบชอบธรรมทั้งหมด แต่ภาพ CC ที่มีที่มายาวเหยียด เพียงมีติด NC/ND ให้ลบทิ้งทั้งหมด -- 2T
# ความจริงแล้วก็ไม่ได้บอกว่าจะต้องลบ NC/ND ทั้งหมด  เพียงแต่เปลี่ยนแปลงได้ภายในสองสัปดาห์ หลังจากนั้นจึงจะลบ
# :แม่แบบ:Non-free with NC ถ้าไม่มี fair use rationale หรือใช้ฟุ่มเฟือยก็ต้องลบเช่นกัน ความจริงแล้วภาพที่เป็น CC with NC/ND ถ้าจำเป็นต้องใช้ ก็ควรติดป้ายนี้ประกอบเข้าไป + fair use rationale
--taweethaも 12:07, 4 มีนาคม 2554 (ICT)
ภาพที่ติดป้าย FairusewithNC เบื้องต้นก็ต้องเอาออก เพราะขัดกับเกณฑ์ NC แต่แรก (ยังมาไม่ถึง EDP) มิฉะนั้นก็ต้องเปลี่ยนป้ายใหม่ วิกิพีเดียภาษาอังกฤษได้ยกเลิกการใช้ป้ายนี้เปลี่ยนเป็นคำอธิบายแทน :en:Template:Non-free with NC จากความเห็นส่วนตัว เป็นไปไม่ได้ที่ภาพชอบธรรมจะไม่ถูกใช้เชิงพาณิชย์เลยเพราะอย่างน้อยเจ้าของก็ใช้ (เช่นโลโก้ ตราสัญลักษณ์ ภาพซอฟต์แวร์ ภาพจากข่าว โทรทัศน์ การ์ตูน สิ่งพิมพ์อื่นๆ) มันครอบคลุมอยู่แล้ว แนวโน้มเรื่องสมาชิกคัดค้านการลบภาพชอบธรรมมันสามารถมองออกได้จากรูปการณ์ปัจจุบันและการอภิปรายเก่า ๆ ที่เคยมีอยู่ ไม่ได้เดาส่งเดชไป และเมื่อภาพชอบธรรมขาด rationale ก็ต้องถูกลบอย่างแน่นอน (ในตอนแรกผมเปลี่ยนภาพที่คุณ 2T เคยอัปโหลดในตอนแรกจาก CC เป็น C จำนวนสองภาพ เนื่องจากตรวจสอบพบว่าสัญญาอนุญาตไม่ตรงตามที่เจ้าของกำหนด ยังไม่ได้พิจารณาเรื่อง rationale เพราะมันเป็นหน้าที่ของคุณ 2T ที่จะต้องใส่ไม่ใช่เรา) ภาพชอบธรรมบางส่วนเข้าเกณฑ์ถูกต้องอยู่แล้ว การประชดให้ลบภาพชอบธรรม"ทั้งหมด"จึงไม่ถูกต้องสมควร --octahedron80 14:16, 4 มีนาคม 2554 (ICT)
----
ในฐานะที่ถูกพาดพิง 
*ภาพ UDD Demonstration - Victory Monument - Bangkok - 9th April 2009.jpg ในวันที่อัปโหลด ที่ภาพต้นฉบับระบุว่าเป็น CC-BY-NC-2.0 ต้นฉบับอยู่ที่  ภาพนี้ผมยังได้ติดต่อผู้ถ่าย ขอให้เขานำ NC ออกเพื่อเอาขึ้น commons ด้วยซ้ำ 
*ภาพ Anthony Hopkins and Dino De Laurentiis.jpg ในวันที่อัปโหลด ที่ภาพต้นฉบับระบุว่าเป็น CC-BY-NC-2.0 ต้นฉบับอยู่ที่ 
คำอธิบายของทั้งสองภาพขณะอัปโหลด ผมไม่ได้เขียนขึ้นเอง แต่สร้างด้วยแม่แบบ http://wikipedia.ramselehof.de/flinfo.php (ในขณะนั้นยังยอมรับ NC/ND อยู่)  มีการเปลี่ยนลิขสิทธิ์ในภายหลัง ผ่าน GettyImages (ดูได้ที่ไฟล์ต้นฉบับ) เมื่อปี 2010   ด้วยเหตุนี้ใน commons จึงต้องมีการใช้บอตตรวจสอบสถานะภาพในวันที่อัปโหลด คุณถือดีอย่างไรมากล่าวหาว่าผมตั้งใจระบุสัญญาอนุญาตเป็นเท็จ ลองเปิดดูภาพอื่นๆ ของผู้ใช้นั้นก็ได้ ว่ายังมีภาพบางส่วนที่ยังคงระบุเป็น CC-BY-NC-2.0 หลงเหลืออยู่  -- 2T
:เมื่อที่มาที่ไปเป็นเช่นนั้น ผมต้องขออภัยอย่างยิ่งที่กล่าวโทษคุณ อย่างไรก็ตาม สถานะลิขสิทธิ์ได้เปลี่ยนไปแล้ว คุณจะยังอยากใช้รูปเหล่านั้นในฐานะภาพชอบธรรมต่อไปหรือไม่ก็ขึ้นอยู่กับคุณ --octahedron80 17:57, 5 มีนาคม 2554 (ICT)
----
ในอนาคต อาจจะต้องมีป้ายและการแจ้งเตือนถึงผู้ใช้สำหรับภาพชอบธรรมด้วยว่า ขาดเหตุผลการใช้งาน ในการนี้ก็จะต้องทยอยทำไปเพราะมีเป็นจำนวนมาก เป็นขั้นตอนการตรวจสอบรูปภาพเพิ่มเติมจากเดิม
# ภาพนั้นต้องปฏิบัติตามนโยบายการใช้ภาพ เช่นภาพต้องไม่มีลายน้ำ ภาพมีลิขสิทธิ์ต้องใช้คุณภาพต่ำ ไม่ใช่ NC เป็นต้น
# ภาพนั้นระบุแหล่งที่มาหรือไม่ ไม่ว่าจะสร้างสรรค์เอง หรือนำมาจากเว็บไซต์หรือหนังสือตีพิมพ์
# ภาพนั้นระบุสัญญาอนุญาตถูกต้องหรือไม่ ถ้าไม่ถูกให้แจ้งเตือนและแนะนำ หรือเปลี่ยนให้ถูกต้องแล้วแต่กรณี
# ถ้าเป็นภาพมีลิขสิทธิ์ ระบุเหตุผลการใช้งานหรือไม่ ชัดเจนหรือไม่
--octahedron80 14:54, 4 มีนาคม 2554 (ICT)